ΚΑΝΟΝΙΣΜΟΣ (ΕΟΚ) αριθ. 1552/93 ΤΟΥ ΣΥΜΒΟΥΛΙΟΥ της 14ης Ιουνίου 1993 για τροποποίηση του κανονισμού (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη ηνώμη της Οικονομικής και Κοινωνικής Επιτροπής (3),

Εκτιμώντας:

ότι, με τον κανονισμό (ΕΟΚ) αριθ. 569/76 (4), το Συμβούλιο καθιέρωσε ειδικά μέτρα για το μη κλωστικό λίνο-

ότι τα χαρακτηριστικά της παραγωγής αυτής είναι ανάλογα με ορισμένες παραγωγές που καλύπτονται από το καθεστώς στηρίξεως που καθιερώθηκε από τον κανονισμό (ΕΟΚ) αριθ. 1765/92 (5)- ότι, για να διασφαλιστεί καλύτερη ισορροπία της αγοράς, πρέπει να προστεθεί και η καλλιέργεια των σπόρων μη κλωστικού λίνου στο καθεστώς των αροτραίων καλλιεργειών που καθιερώθηκε από τον κανονισμό (ΕΟΚ) αριθ. 1765/92 και να καταργηθεί, κατά συνέπεια, το καθεστώς του κανονισμού (ΕΟΚ) αριθ. 569/76-

ότι το καθεστώς που θεσπίστηκε από τον κανονισμό (ΕΟΚ) αριθ. 1765/92 υπόκειται στους κανόνες που προβλέπονται στο πλαίσιο του κανονισμού (ΕΟΚ) αριθ. 3508/92 του Συμβουλίου της 27ης Νοεμβρίου 1992 για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (6)- ότι το σύστημα αυτό εφαρμόζεται επίσης στο μη κλωστικό λίνο από την περίοδο εμπορίας 1994/95-

ότι, για να διευκολυνθεί η μετάβαση από το ισχύον καθεστώς στο καθεστώς που καθιερώνεται από τον παρόντα κανονισμό, θα πρέπει να προβλεφθούν ειδικές διατάξεις για την περίοδο εμπορίας 1993/94, προβλέποντας συγχρόνως τα κατάλληλα μέτρα για τον έλεγχο των δαπανών στον τομέα αυτό, έχοντας υπόψη τις εκτάσεις που καλλιεργούνταν κατά την τελευταία περίοδο,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1765/92 τροποποιείται ως εξής:

1. παρεμβάλλεται το ακόλουθο άρθρο:

"Άρθρο 6α

1. Για το μη κλωστικό λίνο καταβάλλεται αντισταθμιστική πληρωμή ανά εκτάριο.

2. Για την περίοδο 1993/94, η πληρωμή αυτή ορίζεται σε ποσό ύψους 85 Ecu πολλαπλασιαζόμενο επί την περιφερειακή απόδοση των σιτηρών και αφαιρουμένης της απόδοσης του αραβοσίτου στις περιφέρειες όπου για τον αραβόσιτο ισχύει χωριστή απόδοση.

Αν η καλλιεργούμενη στην Κοινότητα επιφάνεια για τη συγκομιδή 1993 υπερβεί τα 266 000 εκτάρια, η αντισταθμιστική πληρωμή μειούται αναλόγως της υπέρβασης. Η διενέργεια της πληρωμής αυτής δεν υπόκειται σε υποχρέωση προσωρινής παύσης καλλιέργειας.

3. Για τις επόμενες περιόδους η αντισταθμιστική πληρωμή ορίζεται με τη διαδικασία του άρθρου 43 παράγραφος 2 της συνθήκης.

4. Η αντισταθμιστική πληρωμή διενεργείται μόνον αν οι λινόσποροι έχουν παραχθεί από σπόρους που δεν θεωρούνται ότι προορίζονται κατά κύριο λόγο προς παραγωγή ινών κατά την έννοια του άρθρου 1 του κανονισμού (ΕΟΚ) αριθ. 1308/70 (*).

(*) ΕΕ αριθ. L 146 της 4. 7. 1970, σ. 1."

2. στο άρθρο 10, η παράγραφος 1 αντικαθίσταται από το ακόλουθο κείμενο:

"1. Οι αντισταθμιστικές πληρωμές για τα σιτηρά, την παραγωγή πρωτεϊνούχων προϊόντων και τους λινόσπορους, καθώς και η αντιστάθμιση για την υποχρέωση της προσωρινής παύσης καλλιέργειας καταβάλλονται εντός της περιόδου από τις 16 Οκτωβρίου έως τις 31 Δεκεμβρίου που έπεται της συγκομιδής"-

3. στο άρθρο 15, η παράγραφος 2 αντικαθίσταται από το ακόλουθο κείμενο:

"2. Από την περίοδο εμπορίας 1994/95, το Συμβούλιο μπορεί να αποφασίσει με τη διαδικασία του άρθρου 43 παράγραφος 2 της συνθήκης ότι οι διατάξεις οι σχετικές με τις αντισταθμιστικές πληρωμές που ισχύουν για τους ελαιούχους σπόρους θα εφαρμοστούν και στα πρωτεϊνούχα προϊόντα, καθώς και στο μη κλωστικό λίνο"-

4. παρεμβάλλεται το ακόλουθο άρθρο:

"Αρθρο 17α

1. Τυχόν μεταβατικά μέτρα για την περίοδο εμπορίας 1993/94 εγκρίνονται για τους σπόρους μη κλωστικού λίνου με τη διαδικασία του άρθρου 38 του κανονισμού αριθ. 136/66/ΕΟΚ.

2. Οι διατάξεις του παρόντος κανονισμού που αφορούν τις ενισχύσεις στους παραγωγούς σπόρων μη κλωστικού λίνου αντικαθιστούν τις διατάξεις του κανονισμού (ΕΟΚ) αριθ. 569/76 για το παρόν προϊόν που σπάρθηκε στα πλαίσια της περιόδου 1993/94 και εφεξής"-

5. στο παράρτημα Ι προστίθεται η ακόλουθη αροτραία καλλιέργεια:

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1993/94.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 14. Ιουνίου 1993.

Για το Συμβούλιο

Ο Πρόεδρος

B. WESTH

(1) ΕΕ αριθ. C 80 της 20. 3. 1993, σ. 23.(2) ΕΕ αριθ. C 150 της 31. 5. 1993.(3) ΕΕ αριθ. C 129 της 10. 5. 1993, σ. 25.(4) ΕΕ αριθ. L 67 της 15. 3. 1976, σ. 29. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2048/92 (ΕΕ αριθ. L 215 της 30. 7. 1992, σ. 5).(5) ΕΕ αριθ. L 181 της 1. 7. 1992, σ. 12. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 364/93. (ΕΕ αριθ. L 42 της 19. 2. 1993, σ. 3).(6) ΕΕ αριθ. L 355 της 5. 12. 1992, σ. 1.